પૂણેથી ૫૦ કિલોમીટર દૂર ખેડ તાલુકાના કુલે બુર્દરુક નામના નાના ગામમાં રાખવામાં આવી હતી. મુંબઈ અને પૂણેના શિક્ષકોને આદિવાસીઓની સમસ્યાઓ સમજાવવા માટેનો કેમ્પ છે એમ કહીને શિબિર માટે પ્રતાપ ધેંગલે નામના એક નક્સલીના સંબંધી ખેડૂત પાસેથી રૃમ લેવાયો હતો. પ્રતાપ પૂણે મહાનગરપાલિકામાં નોકરી કરતો હતો અને તેની ૨૦૧૧માં નક્સલીઓ સાથેના જોડાણોના આરોપ હેઠળ એટીએસે ધરપકડ કરી હતી. ગાયક અને કવિ ધેંગલે પૂણેના સાંસ્કૃતિક ગ્રૂપ કબિર કલા મંચનો સભ્ય હતો. શહેરના યુવાનોમાં નક્સલ વિચારધારા ફેલાવવા સીપીઆઈ(નક્સલ)એ તેનો ઉપયોગ કર્યો હતો. કબીર કલા મંચના સભ્ય અને પૂણેના રહેવાસી ચાંદલિયાએ નોંધાવેલા સ્ટેટમેન્ટ પ્રમાણે, ‘સાધના અને જ્યોતિરાવ કેમ્પમાં આવ્યા હતા અને તેમણે અમને નક્સલ વિચારધારા સમજાવી હતી. તેમણે પોલીસ અને અર્ધલશ્કરી દળ ઉપરના એટેકનો “બ્લેઝિંગ ટેઇલ” નામનો વીડિયો અમને બતાવ્યો હતો.’